**LIDL SRBIJA JE „TOP EMPLOYER 2025“ - DOBITNIK SERTIFIKATA PETI PUT ZAREDOM**

**Kompanija Lidl Srbija je peti put zaredom dobitnik prestižnog sertifikata „*Top Employer“*, koji jednom godišnje dodeljuje nezavisna organizacija „*Top Employers Institute*“ najboljim poslodavcima u svetu. Ovaj sertifikat svrstava kompaniju Lidl među najbolje poslodavce u Srbiji, a u prilog tome govore i konkurentni uslovi rada koje Lidl obezbeđuje svojim zaposlenima.** **Istovremeno, Lidl je u 2025. godini prvi put na internacionalnom nivou dobio i priznanje „*X-Large Enterprise Seal*" za velike kompanije, kao i priznanje „*Top Employers Europe*" po osmi put.**

*„Ovo priznanje predstavlja potvrdu našeg rada i dokaz je toga da zaposlene zaista stavljamo u središte našeg poslovanja. Ponosni smo na dosadašnji učinak i radujemo se što ćemo nastaviti da oblikujemo radno okruženje u kojem svaki zaposleni može da iskaže svoj pun potencijal“, istakla je* ***direktorka Direkcije Ljudski resursi u kompaniji Lidl Srbija****,****Ivana Marković.***

„*Top Employers Institute*“ sertifikuje kompanije na osnovu analize procesa i praksi u oblasti upravljanja ljudskim resursima, koja obuhvata šest ključnih dimenzija: strategija sa fokusom na ljude, radno okruženje, zapošljavanje, razvoj zaposlenih, raznolikost i inkluzija, kao i zadovoljstvo poslom**.** KompanijaLidl se posebno ističe u sferama zapošljavanja, korporativnog upravljanja i razvoja zaposlenih.

*„Doslednost u svetu koji nije tako dosledan? Usred stalnih promena kroz tehnološki napredak, ekonomske promene i evoluciju društvenih odnosa, inspirativno je videti ljude i organizacije kako odgovaraju na izazove. Ove godine, program sertifikacije „Top Employer“ ističe posvećenost naših najboljih poslodavaca, koji nastavljaju da postavljaju standarde i dosledno sprovode vrhunske HR prakse. Ovi poslodavci se trude da promovišu rast i dobrobit zaposlenih, dok istovremeno obogaćuju svet rada. Ponosni smo što za dobitnike nagrade „Top Employer“ za 2025. godinu, slavimo lidere i timove kojima su ljudi uvek na prvom mestu“, izjavio je****CEO „Top Employers Institute“, David Plink.***

Lidl Srbija posluje po precizno definisanim HR procesima i procedurama, kroz koje pokazuje svoju profesionalnost i posvećenost zaposlenima, uz jednak tretman. Kompanija je poznata po konkurentnim uslovima rada, a nedavno je unapređena i paleta benefita koju nudi svojim zaposlenima.

Povećanje plata, jednokratne isplate, kartice za zaposlene u vrednosti do 50.000 dinara godišnje, bonus sistemi nagrađivanja, dodaci za godišnji odmor, privatno zdravstveno osiguranje i program podrške za zaposlene EAP (Employee Assistance Program) kroz koji zaposleni besplatno dobijaju poverljive usluge savetovanja od strane eksperata iz oblasti prava, finansija i psihologije, samo su neki od benefita koje imaju zaposleni u Lidlu.

**O Top Employers Institute**

*„Top Employers Institute“* je svetski priznat ekspert u proceni praksa poslovanja kompanija kada su u pitanju ljudski resursi. Podržavanjem onih praksa koje ocene kao dobre, kroz izdavanje *„Top Employer“* sertifikata, podstiče organizacije da implementiraju emancipatorske prakse i postignu željene poslovne rezultate, ali i da privuku, angažuju i zadrže vrhunske talente.

U 2025. godini, „*Top Employers Institute*“ je sertifikovao više od 2397 organizacija u 125 država. Ovi sertifikovani poslodavci pozitivno utiču na živote više miliona zaposlenih širom sveta.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 77 prodavnice u 44 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)